Մաքսիմիլիան Շելլ - Վիքիպեդիա՝ ազատ հանրագիտարան
1930 դեկտեմբերի 8
Վիեննա,Ավստրիա
փետրվարի 1, 2014(2014-02-01) (տարիքը 83)
Ինսբրուք,Ավստրիա
1955-ից սկսած
հայր՝ Հերման Ֆերդինանդ Շելլ, մայր՝ Margarethe Noé von Nordberg
Նատալյա Անդրեյչենկո (1985-2005)
Նաստյա (ծն. 1989)
Սպայական շքանշանի խաչ «Գերմանիայի Դաշնային Հանրապետությանը մատուցած ծառայությունների համար», Romy, Austrian Decoration for Science and Art, Շտայգերի մրցանակ և Օսկար լավագույն դերասանի համար
Մաքսիմիլիան Շելլ (գերմ.՝ Maximilian Schell, դեկտեմբերի 8, 1930[1][2], Վիեննա[3] - փետրվարի 1, 2014[1][2], Ինսբրուք[4]), ավստրիացի դերասան, ռեժիսոր, սցենարիստ և պրոդյուսեր։
3.1 Կինոկարիերա
6.1 Օսկար
6.2 Ոսկե Գլոբուս
Մաքսիմիլիան Շելլը ծնվել է Ավստրիայում շվեյցարացի գրող Գերման Ֆերդինանդ Շելլի և վիեննացի դերասանուհի Մարգարետ Նոե ֆոբ Նորդբերգի ընտանիքում։ Նա ընտանիքի ամենափոքր երեխան էր և ուներ 2 քույր և մեկ եղբայր՝ Մարիա, Իմմի և Կառլ։ 1938 թվականին նրանց ընտանիքը Ավստրիայից տեղափոխվեց Շվեյցարիա։ Մաքսիմիլիան Շելլի մանկությունը այդպիսով անցել է Ցյուրիխում։ Երկրորդ համաշխարհային պատերազմի ժամանակ Ցյուրիխը դարձել էր Եվրոպայի յուրօրինակ մշակութային կենտրոններից մեկը, ինչը նպաստել է Շելլի մշակութային դաստիարակությանը։
Պատանի տարիքից նա ուսումնասիրել է գերմանագիտություն, արվեստի և գրականության պատմություն, երաժշտություն և թատրոն։ Միաժամանակ նա նաև մարզվում էր ֆուտբոլով և համարյա դարձել էր շվեյցարական «Գրասհոպեր» ֆուտբոլային ակումբի անդամ։ Այժմ էլ Շելլի սիրված ակումբը մնում է «Գրասհոպեր»ը։
Սկսած 1952 թվականից Մաքսիմիլիան Շելլը սկսում է ավելի խորը ուսումնասիրել դերասանական վարպետություն և արդեն մեկ տարի անց սովորելով Բեռնի կոնսերվատորիայում բազելի քաղաքային թատրոնում սկսում է աշխատել որպես դերասան, ռեժիսոր և դրամատուրգ։ 1959 թվականին մի քանի տեղեր աշխատելուց հետո մնում է հիմնական աշխատանքի Մյունխենի Կամերային թատրոնում։ Նույն թվականին ռեժիսոր Գուստաֆ Գրյունդգենսը նրան հրավիրում է Համբուրգ, որտեղ նա աշխատում է տեղի թատրոնում մինչև 1963 թվականը՝ ռեժիսորի մահը։
Դրանից հետո մեկնում է աշխատանքի Լոնդոնում, որտեղ զբաղվում է նաև Շեքսպիրյան պիեսների թարգմանությամբ։ 2007 թվականին Մաքսիմիլիան Շելլը բեմադրեց Յոհան Շտրաուսի «Վիեննական արյուն» օպերետը բաց բեմի վրա։
Մաքսիմիլիան Շելլին ճանաչում ու հռչակ բերեց նրա աշխատանքները կինոյում և հեռուստատեսությունում։ Իր առաջին մեծ դերը կինոյում 1955 թվականին էր «Երեխաներ, մայր և գեներալ» ֆիլմում։ 1958 թվականին նրան հրավիրում են Հոլիվուդ նկարահանվելու Մառլոն Բրանդոյի հետ «Երիատասարդ առյուծներ» ֆիլմում։
Իր ամենաաստղային դերերից մեկը դարձավ ռեժիսոր Սթենլի Կրամերի «Նյուրնբերգյան դատավարություն» ֆիլմը, որի համար նա սատացավ «Օսկար» մրցանակ որպես լավագույն դերասան։ Մյուս նշանավոր դերասանական աշխատանքներից կարելի է առանձնացնել «Տոպկապի» (1964) ֆիլմը Պիտեր Ուստինովի հետ հետ, «Ջուլիա» դրաման, «Կամուրջը շատ հեռու է» պատերազմական ֆիլմը և «Բախում անդունդի հետ» (1998) գիտաֆանտաստիկ ֆիլմը, որոնցում հանդես են գալիս մի շարք հայտնի դերասաններ։
Մաքսիմիլիան Շելլը նաև զբաղվել է սցենարներ գրելով, ռեժիսորական և պրոդյուսերական գործունեությամբ։ Նրա առաջին մեծ ռեժիսորական աշխատանքը «Առաջին սեր» ֆիլմն էր (1970), որը լավ ընդունելություն ունեցավ կինոաշխարհում, ներկայացվեց նաև Օսկարի։ Դրան հաջորդեցին «Հետիոտն» (1974), «Դատավորը և նրա դահիճը» (1975) Ֆրիդրիխ Դյուրենմատի համանուն գրվածքի հիման վրա, նաև «Մառլեն» (1984) վավերագրական ֆիլմը Մառլեն Դիտրիխի մասին, «Իմ քույր Մարիան» (2002) հարազատ քրոջ՝ Մարիա Շելլի մասին, ով այդ ժամանակ տառապում էր դեմենցիայով՝ մտավոր թուլությամբ։
Մաքսիմիլիան Շելլը մոտ 3 տարի սիրավեպի մեջ էր Իրանի վերջին շահի կնոջ՝ Սորայ Էսֆանդիարի Բախտիարի հետ։ 1985 թվականին Շելլը ամուսնացավ ռուս դերասանուհի Նատալյա Անդրեյչենկոյի հետ և 1989 թվականին նրանք ունեցան աղջիկ՝ Նաստյա։
Թատրոնում, կինոյում և հեռուստատեսությունում աշխատելուց բացի Շելլը նաև գրում է զբաղվում է գեղանկարչությամբ։ Նա մեծամասամբ բնակվում է Լոս Անջելեսում գտնվող իր առանձնատանը։ Շելլը հոլիվուդյան հայտնի դերասանուհի Անջելինա Ջոլիի կնքահայրն է։ 1975 թվականին Ջոլիի հայրը՝ դերասան Ջոն Վոյթը խաղաց գլխավոր դերերից մեկը «Դատավորը և նրա դահիճը» պիեսի էկրանավորման մեջ։
1985 թվականին Շելլը ամուսնացել է ռուս դերասանուհի Նատալե Անդրեյչենկոյի հետ, 1989 թվականին ունեցել են մեկ աղջիկ՝ Նաստյա։ 2005 թվականին ամուսնալուծվել են[5]։ Շելլը հարաբերությունների մեջ էր իրենից 47 տարով երիտասարդ վիեննացի թանգարանային մասնագետ Էլիզաբեթ Միխիչի հետ[6]։
Մաքսիմիլիան Շելլը մահացել է 2014 թ. փետրվարի 1-ին Ավստրիայում[7]։
Մ. Շելլը «Նյուրնբերգյան դատավարություն» ֆիլմում
Մ. Շելլը կանցլեր Վիլլի Բրանդտի հետ դերասանների հանդիպման ժամանակ,
1971 թ. լուսանկար
իտալուհի դիզայներ Կլաուդիա վոն Ապոնտեի հետ,
2006 թ. լուսանկար
Մաքսիմիլիան Շելլը խաղացել է 100-ից ավելի գեղարվեստական և հեռուստատեսային ֆիլմերում, որոնցից առավել նշավորներն են
«Երեխաներ, մայր և գեներալ»
Լասլո Բենեդեկ
«Երիտասարդ առյուծներ»
«Նյուրնբերգյան դատավարություն»
«Ալտոնայի մենակյացները»
«Տոպկապի»
Ջուլիս Դասսեն
«Ինքնասպանի գործը»
Սիման Սինյորե
«ՕԴԵՍՍԱ գործը»
«Մարդը ապակյա վանդակի մեջ»
Արթուր Հիլլեր
«Շտայներ»
«Կամուրջը շատ հեռու է»
«Ջուլիա»
«Սև անցք»
Էնթոնի Փերքինս
«Ընտրյալները»
Ջերեմի Կեյգեն
«Երիտասարդ Եկատերինան»
Մայքլ Անդերսոն
«Աստվածաշնչյան պատմություններ»
Ռիչարդ Հարրիս
Բարբաբար Հերշի
«Փոքրի Օդեսսա»
«Վամպիրները»
Դանիել Բոլդուին
«Բախում անդունդի հետ»
«Ժաննա դ'Արկ» (հեռուստասերիալ)
Քրիստիան Դյուգեյ
«Բլում եղբայրները»
Մաքսիմիլիան Շելլը համարվում է ամենահաջողակ և հայտնի գերմանալեզու դերասաններից մեկը։ Ընդհանուր թվով ստացել է 19 տարբեր կինոմրցանակ, ներկայացված է եղել ևս 8-ի, որոնց թվում՝
3 անգամ ներկայացվել է Օսկարի, ստացել 1 Օսկար լավագույն դերասանի համար
«Նյուրնբերգյան դատավարություն» - ստացել է լավագույն դերասան անվանակարգում
«Մարդը ապակյա վանդակի մեջ» - ներկայացվել է լավագույն դերասան անվանակարգում
«Ջուլիա» - ներկայացվել է երկրորդ պլանի լավագույն դերասան անվանակարգում
4 անգամ ներկայացվել է Ոսկե Գլոբուսի, ստացել 2-ը
«Մարդը ապակյա վանդակի մեջ» - ներկայացվել է լավագույն դրամայի դերասան անվանակարգում
«Ստալին» - ստացել է երկրորդ պլանի սերիալի լավագույն դերասան անվանակարգում
2 անգամ ներկայացվել է Էմմիի, 1 անգամ ներկայացվել է BAFTA-ի, ստացել է Սան Սեբաստիանի և Բավարիայի կինոփառատոնների մրցանակ։ 2002 թվականին ստացել է «Բեմբի» կինոմրցանակ, կինոյում ունեցած ավանդի համար։
↑ 1,0 1,1 1,2 Record #119528967 // Gemeinsame Normdatei Ստուգված է ապրիլի 26-ին 2014:
↑ 3,0 3,1 Record #119528967 // Gemeinsame Normdatei Ստուգված է դեկտեմբերի 11-ին 2014:
↑ 4,0 4,1 Record #119528967 // Gemeinsame Normdatei Ստուգված է դեկտեմբերի 31-ին 2014:
↑ Famous People: Maximilian Schell(գերմ.)
↑ Maximilian Schell liebt diese Frau. — Society 24.at(գերմ.)
↑ «Скончался австрийский актер Максимилиан Шелл» (ռուսերեն)։ Lenta.ru։ 1 փետրվար 2014։ Վերցված է 2014 թ․ փետրվարի 1 Հղումներ[խմբագրել | խմբագրել կոդը]
Մաքսիմիլիան Շելլ Վիքիպահեստում
Մաքսիմիլիան Շելլը Internet Movie Database-ում
Մաքսիմիլիան Շելլը Internet Broadway Database-ում
ԿինոՊոիսկ · AlloCiné · Internet Broadway Database · Internet Movie Database · Rotten Tomatoes · Find a Grave
BNE: XX1366404 · BNF: 13899472z · GND: 119528967 · ISNI: 0000 0000 8099 173X · LCCN: n86025468 · NKC: jo2002105219 · NLA: 40010132 · NTA: 068305168 · NUKAT: n2013141841 · SUDOC: 061398845 · VIAF: 19866935 · FAST: 226990
Ստացված է «https://hy.wikipedia.org/w/index.php?title=Մաքսիմիլիան_Շելլ&oldid=4962671» էջից	Կատեգորիաներ: Անձինք այբբենական կարգովԴերասաններ այբբենական կարգովԱվստրիացի դերասաններՕսկարակիրներ1930 ծնունդներԴեկտեմբերի 8 ծնունդներ2014 մահերՓետրվարի 1 մահերՎիեննա քաղաքում ծնվածներԻնսբրուք քաղաքում մահացածներԹաքցված կատեգորիաներ: Վիքիպեդիա:Վիքիտվյալների արժեքների վերաձևակերպմամբ հոդվածներՎիքիպեդիա:Հոդվածներ, որոնց ամսաթվերը ձեռքով են արվածՎիքիպեդիա:Վիքիդատայի անգլերեն պիտակով տարրեր պարունակող էջերՎիքիպեդիա:Վիքիտվյալների աղբյուրներով հոդվածներՎիքիպեդիա:Վիքիտվյալների աղբյուրներով չձևավորած հոդվածներ	Նավարկման ցանկ
AfrikaansAlemannischAragonésالعربيةمصرىAzərbaycancaБеларускаяБългарскиবাংলাBosanskiCatalàČeštinaCymraegDanskDeutschΕλληνικάEnglishEsperantoEspañolEestiفارسیSuomiFrançaisFryskGalegoעבריתहिन्दीHrvatskiMagyarBahasa IndonesiaIlokanoItaliano日本語한국어LatinaLëtzebuergeschLatviešuMalagasyPlattdüütschNederlandsNorsk bokmålOccitanPolskiPortuguêsRuna SimiRomânăРусскийScotsSrpskohrvatski / српскохрватскиSimple EnglishSlovenčinaShqipСрпски / srpskiSvenskaไทยTagalogTürkçeУкраїнськаTiếng ViệtWinarayYorùbá中文	Փոխել հղումները	Այս էջը վերջին անգամ փոփոխվել է 6 Փետրվարի 2017 թվականի ժամը 12:39-ին: